Osiyo Chempionlar Ligasi. Koreya klublarining yarim finaldagi ilk o‘yinida “Chonbuk Motors” g‘olib chiqdi

Futbol bo‘yicha Osiyo Chempionlar Ligasining yarim finalidagi ikkinchi o‘yin bo‘lib o‘tdi. Bu bosqichdagi birinchi o‘yinda Sardor Rashidov harakat qiladigan Qatarning “Al-Jaish” klubi safarda “Al-Ayn”dan 1:3 hisobida yengilgandi.

Ikkinchi juftlikda Janubiy Koreyaning ikki klubi — “Chonburk Motors” hamda “Seul” o‘zaro kurash olib bordi. Bellashuvda “Chonbuk” futbolchilari yirik — 4:1 hisobida zafar quchib, final sari birinchi qadamni tashladi.
Tomonlarning javob o‘yini 19-oktabr kuni Seulda bo‘lib o‘tadi.
Osiyo Chempionlar Ligasi
 Yarim final. Birinchi o‘yin
 28-oktabr, chorshanba
Gollar: Leonardo, 22-pen (1:0). Rikardo Lopes, 26 (2:0). Leonardo, 40 (3:0). Ju Se Jong, 46 (3:1). Kim Shin Vuk, 84 (4:1).
Osiyo Chempionlar Ligasiga asos solingan 2003-yildan boshlab hisoblaganda musobaqada eng ko‘p Janubiy Koreya klublari g‘olib chiqqan — 4 bor. 2016-yilgi mavsum yarim finaliga qadar yetib kelgan “Chonbuk Motors” 2006-yilgi mavsum chempionlikni nishonlagan.
Xitoyning “Guanjou Evergrand” hamda Saudiyaning “Al-Ittihod” klublariga Osiyo Chempionlar Ligasida ikki martadan zafar quchish nasib qilgan. O‘zbekiston klublarining turnirdagi eng yaxshi natijasi yarim final bo‘lib, “Paxtakor” 2003-yilgi mavsumda, “Bunyodkor” esa 2008 va 2012-yilgi mavsumlarda shunga muvaffaq bo‘lgan.